UPDATE: Autoritatile au aflat identitatea a doua victime din cele trei. Concret, una dintre victime este o femeie in varsta de 35 de ani, domiciliata in comuna Bodesti. A doua victima este un barbat de 66 de ani care este din Piatra Neamt. Politistii continua cercetarile pentru identificarea celuilalt barbat mort.

UPDATE: "Soferul Fordului care e rasturnat a venit pe contrasens dinspre Targu Frumos, cu viteza foarte mare, a intrat in Mercedes, apoi a ricosat in Audi. Eu cand am vazut ca venea autoturismul Audi spre mine am tras dreapta de volan si m-am dus in camp. A derapat din cauza carosabilului umed. Cand m-am dat jos din masina erau morti, pe loc au murit. N-am avut ce sa le facem", a declarat soferul din Dacia Logan.

UPDATE: "Lucratorii Serviciului Rutier Iasi au fost sesizati despre faptul ca pe DE583, intre localitatile Podu Iloaiei si Letcani, s-a produs un accident rutier soldat cu victime omenesti. Din primele cercetari se pare ca soferul unui autoturism inmatriculat in judetul Neamt nu a adaptat viteza de deplasare la carosabilul umed si a patruns pe sensul opus intrand in coliziune cu alte doua vehicule care circulau regulamentar. In urma coliziunii a rezultat, din pacate, decesul a trei persoane, toate cele trei fiind ocupante in vehiculul inmatriculat in judetul Neamt. De mentionat este faptul ca pe acest tronson de drum, la o distanta de aproximativ un kilometru, actiona un echipaj al Politiei Rutiere cu un aparat radar montat pe un vehicul inscriptionat si conducatorul auto care se face, se pare, vinovat de producerea accidentului a trecut pe langa acest echipaj si nu si-a corectat comportamentul. Cercetarile continua in cadrul Serviciului Rutier Iasi pentru stabilirea cu exactitate a cauzelor si imprejurarilor care au dus la producerea accidentului", a precizat inspector principal de politie Mihai Soric, seful Serviciului Rutier Iasi.

UPDATE: Barbatul din Audi este cetatean canadian. Acesta a suferit un atac de panica si prezenta escoriatii. Un echipaj medical l-a transportat la spital.

UPDATE: Elicopterul SMURD a fost intors. Trei persoane au fost preluate de echipajele SMURD si SAJ Iasi.

UPDATE: Cativa lucratori de la Drumuri Nationale au ajuns la locul accidentului pentru a curata carosabilul.

UPDATE: Traficul se desfasoara in conditii grele. Coada de masini se intinde pe o distanta de cativa kilometri, pana la intrarea in Iasi.

UPDATE: In aceste momente masina de la IML a ajuns la fata locului.

UPDATE: Politistii au impanzit zona pentru a efectua cercetari, iar traficul este in continuare blocat.

UPDATE: Cele trei victime prezentau leziuni incompatibile cu viata, iar in cele din urma s-a declarat decesul. Patru masini au fost implicate in accident, iar vinovat este soferul autoturismului Ford.

UPDATE: Acum 10 minute a ajuns elicopterul SMURD. Victimele se aflau intr-un autoturism marca Ford.

UPDATE: Traficul este paralizat la acest moment. A fost solicitata interventia elicopterului SMURD.

STIRE INITIALA: Autoritatile iesene au fost alertate in urma cu putin timp dupa ce un accident rutier grav s-a produs pe raza localitatii Letcani.

Potrivit informatiilor obtinute de reporterii BZI, o masina a parasit partea carosabila in urma unui impact frontal cu un alt autoturism. Trei persoane au ramas incarcerate.

Citeste si: Exclusiv! Accident rutier in zona Tesatura! Trei vehicule sunt implicate

La fata locului intervin pompierii, echipaje medicale, descarcerarea si politistii rutieri.

Vom reveni cu amanunte.